ამასთან, უწყებათაშორისი საკოორდინაციო საბჭოს გადაწყვეტილებით, საზღვარგარეთ მყოფი საქართველოს მოქალაქეების დაბრუნების პროცესი გრძელდება. ამ მიზნით, მიღებულია გადაწყვეტილება, არსებულ გრაფიკს კიდევ ორი ავიარეისი დაემატოს. 24 აპრილს სახელმწიფო ჩვენს მოქალაქეებს ბარსელონიდან, ხოლო 27 აპრილს - ვარშავიდან ჩამოიყვანს სამშობლოში. რეისები ჯანმრთელობის მსოფლიო ორგანიზაციის რეკომენდაციების შესაბამისად განხორციელდება, ხოლო ბილეთების გაყიდვა ფრენის თარიღამდე 2 დღით ადრე დაიწყება. საგარეო საქმეთა მინისტრ დავით ზალკალიანის ინფორმაციით, დღეისთვის სამშობლოში დაბრუნებულია საქართველოს 5000-მდე მოქალაქე და ეს პროცესი გაგრძელდება.